મિરર મંથન : ચાઈલ્ડ મેરિજ પ્રોહીબીશન એક્ટ ૨૦૦૬ મુજબ ૧૮ વર્ષથી નીચેની ઉંમર ધરાવતી યુવતી અને ૨૧ વર્ષથી નીચેની ઉંમર ધરાવતા યુવકનાં લગ્ન કાનૂની દ્રષ્ટિએ ગુનાપાત્ર છે. કાયદામાં આ ગુનો કરનારને આકરી જેલ અને આર્થિક દંડની જોગવાઈ છે. ભારતમાં આજે પણ કેટલાંક વિસ્તારોમાં બાળવિવાહની કુપ્રથા હજુ પણ યથાવત છે. પોલીસ અને સામાજિક સંગઠનો બાળવિવાહ અટકાવવામાં શક્ય પ્રયત્નો કરે છે. નાની ઉંમરે છોકરીઓનાં બાળલગ્ન થઈ જતા તેનાં ભણતર અને કારકિર્દીનો અંત આવી જાય છે. અનુષાનાં બાળલગ્ન થતા અટક્યા એટલે તેનાં સપનાઓ આજે સાકાર થવા જઈ રહ્યા છે. જો અનુષાનાં બાળલગ્ન થઈ ગયા હોત તો?